**Veszprémben csak óvatosan – de a lehetőségekhez mérten a leggyorsabban**

**Overdose Racing Team –23. Veszprém Rallye**

**Órai Balázs – Vrezgó Balázs, Mitsubishi Lancer Evo IX**

**Vincze Ferenc – Kuti Péter, Mitsubishi Lancer Evo IX**

**A Vincze Ferenc-Kuti Péter illetve az Órai Balázs-Vrezgó Balázs duó is sikeresen zárta a legutóbbi, szombathelyi murvás futamot. Alig telt el három hét, és máris folytatódik a bajnokság, ráadásul ugyanilyen talajtípuson. Vincze számára a Veszprém Rally – akárcsak az ORB többi fordulója – teljesen új lesz, Órai viszont egyik kedvenc helyszínére tér vissza – habár az elmúlt két évben nem alakult szerencsésen az itteni versenye.**

**Órai Balázs:** Mindig is szerettem a Veszprém Rallyet, különösen a lőtéri murvás pályákat. Sajnos az utolsó két évben nem igazán sikerült úgy ez a verseny, ahogy azt szerettem volna. 2014-ben, a Hondánál a féltengely törött el egy ugratón, és azt még a szervizben se tudták kibányászni a váltóból. A tavalyi futamon pedig rengeteg problémánk, kalandunk volt: az első gyors utolsó kanyarjában oszlopnak csaptuk a kocsi oldalát, majd egy másik szakaszon defektet kaptunk. Amikor pedig már azt hittük a feleségemmel, hogy minden problémát megoldottunk, az utolsó előtti gyorson sikerült totálkárra törnünk a Mitsubishit.

A cél most csak a célba érés, hiszen nagyon nehéz és hosszú verseny lesz. Ha pedig nagyobb probléma nélkül megússzuk a hétvégét, akkor szeretnénk abszolút pontokat is szerezni.

**Vincze Ferenc:** A szombathelyi kiváló szereplésünk még nagyobb önbizalmat adódott a folytatáshoz, így kíváncsian várom, mire leszünk képesek a következő fordulón. Nehéz lenne bármit is előre jósolni ezen a versenyen, mert, ahogy hallottam, nagyon autógyilkosak a veszprémi szakaszok. Igaz, nekem még nem volt alkalmam menni ezeken a pályákon, de már kikértem mások véleményét, illetve próbáltam tanulmányozni a gyorsaságikat belső kamerás felvételekből. Egy-kettő esetében látom a veszélyt, és biztos vagyok benne, hogy páran ki is fognak esni azokon a szakaszokon – de mi semmiképpen sem szeretnénk közéjük tartozni. Petinek azonban nem lesz teljesen ismeretlen Veszprém, így bízom benne, hogy támaszkodhatok majd a tapasztalataira a pályafeldolgozás során.

Arra törekednénk, hogy az arany középutat megtalálva, a Mitsubishit beosztva, de mégis a lehető leggyorsabban autózzunk Veszprémben. Máshogy nem is lehetne célba érni, pedig ez most nagyon fontos lenne, hiszen másfélszeres szorzós ez a futam. Igazán elégedett viszont akkor lennék, ha nem csak teljesítenénk a futamot, de a TOP5-be is beférnénk. A pontok ugyanis nagyon fontosak, szeretnénk bebiztosítani magunknak az összetett második helyet a bajnokságban.

**Partnereinknek köszönjük az együttműködést:** Auctor Bonus Kft., Bartron 07 Kft., BS-tel Kft., Bulath-Sped Kft., Confector Kft., DM-KER Kft., Eubynor-West Zrt., Faragó Zsolt Egyéni Vállalkozó, Garden Tész Kft., Gold Stone Trans Kft.; Hartmann Építész Kft., Hegymegi Zsolt Egyéni Vállalkozó,

Hedex Hungary Kft., Hungarobiomed Kft., Hydroprofil Kft., North Force Hungary Kereskedelmi és Szolgáltató Kft., Palóc Kert Kft., Petrovics Csaba cnc., Szinka Kft., Várkert-97 Kft., Vincze Ferenc egyéni vállalkozó, Zöld Út-Építő Építőipari és Szolgáltató Kft., Autogroup Hungary Kft., Bútorg Kft., Kemabo Kft., Kovács Autóalkatrész Ker. Kft., MR Reisen Kft., Oriol-Motor Kft., Partner Autóalkatrész Piac Kft., Türk Műanyag Bt.

Barbara Trans Bt., Benyó Autószerviz Kft., Börcsök Trafik Bt., CRG Guild Kft.. Dolce Dream Kft., Dr. Ember Alex ügyvéd, Ember és Börcsök Ügyvédi Iroda, Jaga Trans-Art Kft., Keli Bau Kft., King Work Trio Szociális Szövetkezet, Lanzs Kft., Makói Pro Sanitas Patika Bt., Perla Moda Kft. (Magenta), Prometrik Kft., Rabbit & Duck Kft., Stage-Light-Theatre Szociális Szövetkezet, Trade Logistic Kft., Villforgó Bt., Zöld Élet Szociális Szövetkezet

**Sajtófőnök: Horváth Judit** – Tel.: 30/533-9099; E-mail: sajto.overdoseracingteam@gmail.com; web: [www.overdosemedia.hu](http://www.overdosemedia.hu)